《宿崇因寺十韵》
宋代·毕仲游

山大石岩岩，平川沙莽莽。深崖忽有路，一寺何高敞。

彼僧胡为知，迎我共攀上。夜深眺前峰，百里如指掌。

诗翁旋沽酒，欲得咏今曩。下笔皆珠玑，嗟予岂能仰。

往来气益乘，欲敌不敢往。回笑尘埃人，何殊在罗网。

吟哦不自制，逸韵弥清响。便可书壁东，留为异时赏。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。